en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de hbs_lat gu gu gu en gu en gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
90% disabled CA sanket kalyani inspiration for students
હિંમતે મર્દા તો મદદે ખુદા : આ અમદાવાદી છે પ્રેરણાનું જીવતું જાગતું ઝરણું
divyabhaskar.com | Jun 03, 2017, 15:36 PM IST
14 કલાકનો અભ્યાસ કરી CA પાસ આઉટ થયો અને અસંભવ લાગતી વાતને સંભવ બનાવી
અમદાવાદ: તાજેતરમાં જ ધોરણ 10 અને 12ના પરિણામ આવ્યા છે, ત્યારે ઘણા વિદ્યાર્થીઓને નિષ્ફળતા પણ મળી હતી. નાની અસફળતા સામે નિરાશ થઇ જતાં લોકો માટે શહેરના આ વ્યક્તિ પ્રેરણાદાયી સાબિત થઇ શકે છે. 90% ડીસેબિલિટી છતાં CA બન્યાની સિધ્ધિ હાંસલ કરી છે. આજે તેઓ  મલ્ટીનેશનલ કંપનીમાં નોકરી કરે છે. તેમના હાથ પગ પણ ચાલતા નથી. આખો દિવસ વ્હીલચેર પર બેસી રહેવું પડે છે. આવી તકલીફો છતાં રોજના 14 કલાકનો અભ્યાસ કરી CA પાસ આઉટ થયા હતા. નવરંગપુરા વિસ્તારમાં રહેતા 32 વર્ષીય સંકેત કલ્યાણીએ  અસંભવ લાગતી આ વાતને સંભવિત કરી બતાવી છે. રોજ સવારે 6 વાગે ઉઠવાનું, 9 વાગ્યા પહેલા ઓફીસ પહોંચી જવાનું, મીટિંગ અને શિડ્યુલ પ્લાન કરવાના અને પ્રોજેક્ટ રન કરવાની કામગીરી અને તે પણ હાથ-પગ વગર..!
માતા-પિતાએ દીકરાના અભ્યાસ અને સંભાળ પર આપ્યું ધ્યાન
5 વર્ષની ઉંમરથી 90% ડીસએબીલીટીનો સામનો કરી 2004માં સંકેતે 12મું ધોરણ પાસ કર્યું અને પછી B.comમાં એડમિશન લીધું. સંકેત તેના માતા-પિતાનું એક માત્ર સંતાન હોવાથી માતા-પિતાને તેના ભવિષ્ય વિશે ચિંતા હતી, જ્યારે તેના પિતાને વિચાર આવ્યો કે સંકેત હોશિયાર છે અને જો એને સારું શિક્ષણ આપવામાં આવે તો તે તેની જીંદગીમાં આગળ વધી શકે અને બિચારો-બાપડો ના બની રહે તે વિચારી તેના પિતાએ મક્કમ નિર્ણય કર્યો અને તેની મમ્મીએ સરકારી નોકરી સાથે પોતાના દીકરા માટે પોતાની ખુશીઓ અને શોખ દુર રાખી તેના અભ્યાસ અને સંભાળ પર ધ્યાન આપ્યું. પ્રાયમરી, સેકન્ડરી અને હાયર સેકન્ડરી સ્કુલ ગુજરાતી મીડિયમમાં કરી અને પછીનો અભ્યાસ ઈંગ્લીશ મીડીયમમાં કર્યો અને CA પણ પાસ કર્યું.
4 વર્ષથી રિક્ષાવાળા ભાઈ સંકેતને મુકવાનું અને લઈ જવાનું કરે છે કામ
આ દરમિયાન પેરેન્ટ્સ દ્વારા જે સપોર્ટ મળતો તે સપોર્ટ નોકરી મળ્યાં પછી પણ રહ્યો. આજે જ્યારે સંકેત સવારે 8 વાગે ઘરેથી ઓફીસ જાય છે ત્યારે તેના મમ્મી તેને ઊંચકીને રીક્ષામાં બેસાડે છે અને પપ્પા રીક્ષામાં એસજી હાઈવે પર આવેલી ઓફીસના 13માં માળે મૂકવા આવે છે અને સાંજે આજ રીતે મમ્મી ઓફીસ લેવા આવે છે અને એક રીક્ષાવાળા ભાઈ એક પણ દિવસ રજા લીધા વગર સતત 4 વર્ષથી સંકેતને ઓફીસ મૂકી જવા અને લઇ જવાનું કામ કરે છે.
આગળની સ્લાઈડ્સમાં વાંચો, સંકેત એટલે ટેલેન્ટ હબ, સંકેતને CA બનાવવા પિતાએ નોકરી છોડી, રોજ 14 કલાક અભ્યાસ અને સવારે 5 વાગ્યે ઉઠી જવાનું
સંકેત એટલે ટેલેન્ટ હબ
- CAના અભ્યાસ માટે 5 વર્ષની મહેનત કરી અને તેની સાથે M.com પણ પાસ કર્યું.
- સંગીત વિશારદની 3 પરીક્ષા પાસ કરી
- ફ્રેંચ ભાષામાં હાયર લેવલ પાસ
- ઇન્ટરનેશનલ પોએટ- 25 પોએમ્સ
- જોબમાં મિડલ-ઇસ્ટના પ્રોજેક્ટમાં સોફ્ટવેરમાં પ્રોજેક્ટ મેનેજર તરીકે 100 જેટલા સ્ટાફને હેન્ડલ કરે છે અને અગત્યના ઇન્ટરનેશનલ પ્રોજકેટમાં લીડર શીપ કરે છે
- સંકેતનું સપનું ગુગલમાં કામ કરવાનું છે
આગળની સ્લાઈડ્સમાં વાંચો, સંકેતને CA બનાવવા પિતાએ નોકરી છોડી
સંકેતને CA બનાવવા પિતાએ નોકરી છોડી
2001માં જ્યારે ગુજરાતમાં ભૂકંપમાં ધ્રુજી ઉઠ્યું ત્યારે સંકેત પણ ઘભરાઈ ગયો હતો. પપ્પા અને મમ્મી તે દિવસે સંકેત સાથે ન હોવાથી સંકેતને ડર લાગ્યો અને તે દિવસથી સંકેતને ભણાવવા માટે અને સાચવવા માટે પિતાએ નોકરીમાંથી રાજીનામું આપી દીધું. સંકેતના મમ્મી જાગૃતિબેન કોર્ટમાં ક્લેરીકલ પોસ્ટ પર હતાં એટલે જરૂરી હતું કે કોઈ એક વ્યક્તિ ફરજીયાત સંકેત પાસે રહે જેથી સંકેતને કોઈ તકલીફ ન પડે.
આગળની સ્લાઈડ્સમાં વાંચો, રોજ 14 કલાક અભ્યાસ અને સવારે 5 વાગ્યે ઉઠી જવાનું
રોજ 14 કલાક અભ્યાસ અને સવારે 5 વાગ્યે ઉઠી જવાનું
સંકેતના પિતા કિશોરભાઈએ જણાવ્યું કે જ્યારે સંકેત CAનો અભ્યાસ કરતો ત્યારે રોજ સવારે 6 વાગ્યે નારણપુરા કોચિંગ ક્લાસ પહોંચવાનું રહેતું અને તેના પિતા તેને સવારે રીક્ષામાં બેસીને મુકવામાં આવતાં હતાં. રોજ તેના માતા-પિતા વહેલી સવારે ઉઠીને રીક્ષા સોધીને કોચિંગ ક્લાસ મુકવા જતાં હતા. સંકેતને તકલીફ પડતી હોવાથી તેના પિતાએ નાની ગાડી લીધી અને તેને સમયસર ક્લાસીસ પહોંચાડતા. CA બનવા માટે સંકેત રોજ 14 કલાક અભ્યાસ કરતો અને બીજી બાજુ પોતાનું M.com પણ ચાલુ રાખ્યું હતું. સંકેત દ્વારા CA બનવાની ધગશ, મહેનત અને તેના પિતાના કમીટમેન્ટને કારણે 2012માં સંકેત CA બની ગયો અને પહેલી જ નોકરી તેને મલ્ટીનેશનલ IT કંપની ઈવોલ્યુશનરી સીસ્ટમમાં મળી.
આગળની સ્લાઈડ્સમાં વાંચો, નેવર ગીવ અપ યુથ- યુ આરએબલ ઈનફ: સંકેત
નેવર ગીવ અપ યુથ- યુ આરએબલ ઈનફ: સંકેત
સંકેત કલ્યાણીએ જણાવ્યું કે હું એક મલ્ટીનેશનલ IT કંપની ઈવોલ્યુશનરી સીસ્ટમમાં સીનીયર ફાયનાન્સ કન્સલટન્ટ તરીકે કામ કરું છું. મારા માટે તો ઓફીસ આવવું અઘરું છે. સવારે 6 વાગે ઉઠી ઓફીસ આવવાનું અને સૌથી પહેલાં ઓફીસ પહોંચવાનું. રીક્ષામાં 13 કિલો મીટર દુરથી આવવાનું અને ઓફીસ બિલ્ડીંગના 13માં ફ્લોર સુધી પહોંચવાનું એ અઘરું છે અને આ અવસ્થામાં આખો દિવસ ઓફીસ ડેસ્ક પર બેસવું અઘરું બની રહે છે પણ તેનાથી કંટાળો કે નિરાશા નથી આવતી. મારા પેરેંટસનો સાથ સહકાર ન હોત તો આ શક્ય બની શક્યું ન હોત. CA એ એશિયાનો સૌથી ટફ કોર્સ છે અને મારી માટે કેટલો ટફ હશે એ લોકો સમજી શકે છે. મારા પેરેંટસે મને કોઈ દિવસ ફિલ નથી થવા દીધું કે હું ડિસેબલ ચાઈલ્ડ છું, એમને મને હંમેશાં એ જ પ્રેરણા આપી કે હું સ્પેશ્યિલ ચાઈલ્ડ છું અને તેમની મહેનત અને ડેડીકેશનના કારણે હું આજે આ જગ્યાએ પહોંચ્યો છું. પેરેંટસએ મને સમજાવ્યું કે જો બીજા લોકો કરી શકતા હોય તો તું કેમ ના કરી શકે અને મને CA બનવા માટે પ્રેરણા આપી અને તમામ પ્રકારના પ્રયાસો કરી મને આખરે CA બનાવ્યો. હું યુથને એ મેસેજ આપીશ કે કે પ્લીઝ નેવર ગીવ અપ, મારાતો હાથ પગ પણ કામ નથી કરતાં જ્યારે તમારી પાસે બધું જ છે તો તમે કેમ ના કરી શકો.
આગળની સ્લાઈડ્સમાં વાંચો, પહેલો સેલરી ચેક ગુરુને અર્પણ કર્યો હતો
પહેલો સેલરી ચેક ગુરુને અર્પણ કર્યો હતો
સંકેત કલ્યાણીના પિતાએ જણાવ્યું કે સંકેત ગુરુ દક્ષિણાના ગુણમાં માનતો હોય, તેના સત્કાર સમાંરભ માટે યોજયેલા કાર્યક્રમમાં તેનો 19,000 રૂપિયાનો પેહેલો સેલેરી ચેક તેના કોચિંગ ક્લાસના ગુરુને અપર્ણ કર્યો અને કહ્યું હતું કે હું એકલવ્યની જેમ અંગુઠો તો ગુરુદક્ષિણામાં નથી આપી શકતો પણ આ પહેલી સેલેરી હું અર્પણ કરું છું. તેના ગુરુ એ ચેકને વટાવ્યો નહીં અને કહ્યું કે આ ચેક મારા જીવનની મોટી ભેટ છે જેને હું મઢાવીને યાદગીરી તરીકે રાખીશ.
આગળની સ્લાઈડ્સમાં વાંચો, રજાના દિવસે ફરી કોચિંગ આપે છે, બાળકોની ફી પણ ભરે છે
રજાના દિવસે ફરી કોચિંગ આપે છે, બાળકોની ફી પણ ભરે છે
સંકેત દ્વારા ચેરીટી કરવામાં આવે છે. સંકેતને શનિવાર અને રવિવારે ઓફીસમાં રજા હોય છે ત્યારે તે ઘરે આવતાં CAના સ્ટુડન્ટસને ફ્રી કોચિંગ આપે છે. જે સ્ટુડન્ટસ પાસે ફી ભરવા માટે પૈસા નથી હોતાં એવા સ્ટુડન્ટસની ફી પણ સંકેત ભરે છે ને કોઈ પણ અજાણી વ્યક્તિને પણ મદદ કરે છે.
(Latest Gujarati News) સાથે જોડાયેલા અન્ય (Madhya Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: 90% disabled CA sanket kalyani inspiration for students
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.